בשנת 1970 פיתח הרזנברג את מיון הסוגים של תאי גזע בוגרים לפי המאפיינים הספציפיים שלהם (מיון פלואורסצנטי-פעיל של התא - FACS) וחולל מהפכה בתחום האימונולוגיה ובביולוגיה של הסרטן והיווה הבסיס לטיהור תאי גזע בוגרים.
חיים אישיים.
הרזנברג ואשתו, לאונור "לי", מפעילים את המעבדה של הרזנברג באוניברסיטת סטנפורד. בתם של השניים, ג'נט "יאנה" הרצן, היא זמרת, משוררת והמייסדת של חברת התקליטים האמריקאית Motéma Music.
פרסים.
פרסים בהם זכה הרזנברג:
סויוז TMA-02M
סויוז TMA-02M היא חללית סויוז ששוגרה לחלל ב-7 ביוני 2011 מקוסמודרום בייקונור ונחתה ב-22 בנובמבר 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה סרגי וולקוב, ומהנדסי הטיסה סאטושי פורוקאווה ומייקל פוסום. זו הטיסה ה-110 של החללית סויוז מאז טיסה המאוישת הראשונה בשנת 1967.
הצוות.
צוות ששוגר:
צוות שחזר:
סויוז TMA-22
סויוז TMA-22 (ברוסית: Союз ТМА-22) היא חללית סויוז ששוגרה לחלל ב-14 בנובמבר 2011 מקוסמודרום בייקונור ונחתה ב-27 באפריל 2012. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה סרגי וולקוב, ומהנדסי הטיסה סאטושי פורוקאווה ומייקל פוסום. זו הטיסה ה-111 של החללית סויוז מאז טיסה המאוישת הראשונה בשנת 1967.
הצוות.
צוות ששוגר:
צוות שחזר:
זעורה
זַעוּרָה (בערבית: زعورة) הוא כפר סורי עזוב הממוקם בחלקה הצפוני של רמת הגולן הישראלית, בגובה 720 מטר מעל פני הים, באגן הניקוז של נחל פרע.
הכפר זעורה הוקם יחד עם הכפר עין פית בתחילת המאה ה-17 על ידי סורים עלווים והוא היה אחד משלושת הכפרים העלווים בגולן, כאשר השלישי הוא ע'ג'ר (ממערב לזעורה ועין פית, על גבול לבנון). לפי המפקד הסורי שנערך בשנת 1960 התגוררו בכפר 1,133 תושבים. מספר התושבים בשנת 1967 מוערך בכ-1,400.
במהלך המערכה ברמת הגולן במלחמת ששת הימים, שכן הכפר על ציר הפריצה של חטיבה 8 (בפיקודו של אברהם מנדלר) ובקרבתו היו מתחמים מבוצרים של הצבא הסורי עליהם הגנו חיילי גדוד חי"ר 244 של חטיבה 723 הסורית. במהלך הקרב על קלע וזעורה הגדוד המוביל של חטיבה 8 טעה בניווט והמשיך לקלע (מדרום), אולם שאר החטיבה המשיכה לזעורה ובשעות אחר הצהריים כבשו את המתחם טנקים מגדוד 377 (אשר סופח לחטיבה 8) לאחר קרב קצר. כיבוש האזור ופריצת המתחמים המבוצרים אפשרו תנועה מזעורה אל הכבישים לכיוון מסעדה וצפון הרמה.
כיום משמש אזור הכפר כשטח אימונים של צה"ל והגישה אליו היא בפנייה לכיוון דרום מכביש 99 באזור הקילומטר ה-20 (בין מפל סער למסעדה).
מרדכי שפר
מרדכי (מוטי) שפר הוא מהנדס ישראלי, מומחה לפיתוח טילי יירוט, חתן פרס ביטחון ישראל בשנת 1978 על פיתוח מערכת ההנחיה של הטיל "פיתון 3". ידוע בציבור בהתנגדותו לפיתוחי מערכת הביטחון לאמצעים ליירוט רקטות ובפרט כיפת ברזל.
ביוגרפיה.
מרדכי שפר נולד בתל אביב כמרדכי שפרונג וגדל והתחנך בקיבוץ עין שמר. בשנת 1968 קיבל תואר ראשון בהצטיינות בהנדסת חשמל מהטכניון בחיפה. בשנת 1979 קיבל תואר שני בהנדסת חשמל מהטכניון. בשנת 1983 קיבל תואר דוקטור בהנדסת תעופה וחלל מאוניברסיטת סטנפורד שבקליפורניה, על דיסרטציה שכותרתה: "Estimation and control with cubic nonlinearities".
בשנת 1979, בעבודת המגיסטר שלו, שפר ניתח את מודל כוונון ההגבר האוטומטי המרחבי והזמני ברשתית בדיסרטצייה שכותרתה: "מודלים לעיבוד אות ברשתית העין".
בשנת 1983 פיתח שפר, בהתבסס על הדוקטורט, שלו שיטת הנחיה חדשה לטילי יירוט, המבטלת לחלוטין את תופעת אי היציבות של מרדפים ומאפשרת להשיג פגיעות גוף בגוף כתקן במטרות המתמרנות אקראית בתאוצות קיצון. השיטה - Integrative Guidance Estimation and Control - יושמה בהצלחה בטילים "פיתון-4" ו"פיתון-5" של רפא"ל ובאמל"ח המונחה עופר של "אלביט".
בשנים 1968–1996 עבד ברפא"ל בפיתוח טילי יירוט. במסגרת זו היה שותף לצוות של רפא"ל, יחד עם גיורא שלגי, דן רוזן, משה גלמן, יוסף שלזינגר ואברהם דוידוביץ', שעסק בפיתוח טיל אוויר-אוויר "פיתון 3". על משימה זו הוענק לששת חברי הצוות פרס ביטחון ישראל לשנת 1978. שפר היה שותף לפיתוח מערכת ההנחיה של הטיל "פיתון 4".
בשנת 2006 הציע מערכת חליפית לכל מיירטי הטילים הישראליים בשם "פעמון", הנעזרת ברשת לוויינים במסלול נמוך לצורכי איכון טילי המטרה והנחיית טילי הירוט. לדברי שפר, מערכת "פעמון" התקבלה לביצוע באותה שנה על ידי מחלקת מעט"ר (מערכות טילים ורקטות) ביחידת מחקר ופיתוח של מפא"ת אך בוטלה כשנה לאחר מכן על ידי דני גולד שהיה אז ראש היחידה ואהוד ברק שהיה שר הביטחון.
תיאוריות קונספירציה.
בשנת 2013 יצא נגד מערכת "כיפת ברזל", וטען שהדיבורים על הצלחתה המרשימה במהלך מבצע עמוד ענן הם משוללי יסוד, ושבפועל המערכת לא פוגעת במטרות. לדבריו, "גם 'כיפת ברזל' וגם 'שרביט קסמים' הם נגזרות של טילים מיושנים הסובלים משיטות הנחיה מיושנות". הוא חזר על עמדתו זו במהלך מבצע צוק איתן, שבו דווח על יותר מ-700 יירוטים של "כיפת ברזל", אך לטענתו בפועל המערכת לא פגעה במטרות. בהמשך למגמה זו, בשנת 2017 טען על סמך ניתוח פטנטי היסוד של "חץ-2" ו"חץ-3" כי גם טילים אלה לא מסוגלים ליירט טילים.
על פי תאוריית הקשר שטווה שפר, חיסל המוסד אישים שידעו על אי יעילות מערכת כיפת ברזל וטיל החץ ובהם דני חזנובסקי, מיכה כהן וראובן פדהצור תאוריות קונספירציה אחרות שלו הם שחטיפת שלושת הנערים בושלה על ידי בנימין נתניהו בסיוע בני גנץ ומשה יעלון ומי שהפעיל את המחבלים האחראים לפיגוע הם אנשי שב"כ ולא החמאס.
פטנטים.
בשנת 2005 קיבל שפר פטנט אמריקני על שיטה לדחיסת תחום דינמי של תמונות. בשנת 2007 קיבל שפר פטנט אמריקני על המצאת ממיר אנלוגי לדיגיטלי (A/D) אסינכרוני הראשון בעולם. בשנת 2017 קיבל שפר פטנט אמריקני על שיטה להעברת זווית הגלגול האינרציאלית של טיל מהקרקע לצירי גופו.
מוטי שפר
הנדסת תעופה וחלל
אלומה קבועה
כלל ביוטכנולוגיה
כלל תעשיות ביוטכנולוגיה היא חברת השקעות ישראלית, המשקיעה ומחזיקה במגוון חברות העוסקות בתחום הביוטכנולוגיה. כל אחת מחברות הפורטפוליו נמצאת בשלבי פיתוח שונים של מוצריה.
החברה היא חברת בת בשליטה של כלל תעשיות והשקעות, שהיא חברה בשליטה (57.5%) של המיליארדר היהודי לן בלווטניק. חברת טבע מחזיקה ב-14% ממניות החברה.
מניות החברה נסחרות בבורסה לניירות ערך בת"א, ונכללות במדדים: תל אביב טק-עילית, תל אביב בלוטק ותל אביב ביומד.
חברות הבנות המוחזקות על ידי כלל תעשיות ביוטכנולוגיה.
מדיוונד.
אחת החברות העיקריות שמחזיקה כלל ביוטכנולוגיה היא מדיוונד (46%) שפיתחה את תרופת הנקסובריד (NEXOBRID), תרופה אשר מופקת מגבעולי אננס עם שילוב של ג'ל, ונותנת מענה לנפגעי כוויות ללא נגיעה כירורגית בפגועים, בעוד עד לפיתוח זה על מנת לגלות את דרגת הכווייה השתמשו בדרך כלל בניתוח כירורגי אשר מגלה את חומרת הכווייה.
תרופת הנקסובריד של מדיוונד זכתה לאישור שיווק ממנהל המזון והתרופות האירופאי (EMA) וממשרד הבריאות בישראל. לשם קבלת אישור ה-FDA החברה נערכת (נכון לשנת 2014) לניסוי שלב 3.
תרופת הנקסובריד היא בעלת פוטנציאל מכירות של מאות מיליוני דולרים בשנה. תרופה זו אמורה להוות עבור כלל ביוטכנולוגיה ציון דרך היסטורי, כאשר מדובר בתרופה הראשונה אי פעם של חברה המוחזקת על ידי כלל ביוטכנולוגיה אשר הגיעה לשלב המכירות.
במרץ 2014 הונפקה מדיוונד בנאסד"ק (תחת הסמל: MDWD) במחיר 14$ למניה שמשקף לחברה שווי כולל של כ-290 מיליון דולר. נכון לחודש אוגוסט 2014 נסחרת מניית מדיוונד סביבות 7$, כ-50% פחות ממחיר ההנפקה.
אנדרומדה ביוטק.
תרופת הדגל של אנדרומדה ביוטק - Diapep277, מתיימרת להוות את עתיד הטיפול בחולי סוכרת למבוגרים בעזרת כדור בבליעה. המוצר עבר ניסוי Phase III לקבלת אישור FDA ממנהל המזון והתרופות האמריקאי. וכעת מתבצע ניסוי המשך Phase III על מנת לקבל אישור שיווק. בנוסף, ככל הנראה, עוד לפני תחילת שיווק התרופה יאושר לחולים קשים במחלה להשתמש בתרופה כטיפול בעל צורך ראשוני דחוף (כאשר כל טיפול אחר לסוכרת אינו יעיל עבורם) בכמות מצומצמת.
ה-Diapep277 של אנדרומדה ביוטק אמורה להיות תרופה יחידנית בעולם ללא מתחרים לתחום הסוכרת למבוגרים, ההערכות מדברות על שוק של 4 מיליארד דולר בשנה. מספר חברות גדולות בעולם כמו johnson&amp;johnson וגלקסוסמיתקליין אשר ניסו להחדיר לשוק תרופה ברמה של ה-Diapep277 נכשלו כישלון חרוץ בניסוי Phase III היכן שאנדרומדה ביוטק הצליחה.
ביוני 2014 הושלם הסכם בין כלל ביוטכנולוגיה לחברת התרופות האמריקאית Hyperion Therapeutics (סימבול: HPTX) למכירת אנדרומדה, תמורת 12.5 מיליון דולר במזומן, ומניות החברה הרוכשת בשווי 7.5 מיליון דולר. בנוסף תשלם הרוכשת עד 550 מיליון דולר בכפוף לעמידה באבני דרך, כמו כן תשלם תמלוגים ממכירת התרופה בעתיד.
בספטמבר 2014 חברת Hyperion הודיעה חד-צדדית על ביטול רכישת אנדרומדה, עקב הטיית תוצאות ניסוי רפואי שביצעו עובדי אנדרומדה לכאורה. נטען כי העובדים החריגו מבדיקות שלב III שלושים וארבעה חולים, לאחר שכבר ידעו אילו חולים קיבלו תרופה ואילו קיבלו תרופת דמה.
גמידה סל.